དགུན་གནང་གཏོང་རྗེས།སློབ་མ་ཚོ་བདེ་འཇགས་ངང་ཕྱིར་ཁྱིམ་དུ་ལོག་པའི་ལས་དོན་སྐོར་ལ་ཁྱིམ་བདག་དང་སློབ་གྲྭ་ཕྱོགས་གཉིས་ཀྱིས་དོ་སྣང་བྱེད་དགོས།ལྷ་ས་གྲོང་ཁྱེར་གྱི་འབྲིང་རིམ་ཆེད་ལས་སློབ་གྲྭ་དང་པོ་དང་གཉིས་པ།ལྷ་ས་གྲོང་ཁྱེར་གྱི་ཐད་གཏོགས་མཐོ་འབྲིང་རིམ་སློབ་གྲྭ་བཅས་ལ་སློབ་མ་ཅུང་མང་།ལྷ་ས་གྲོང་ཁྱེར་གྱི་སློབ་གསོ་དང་ལུས་རྩལ་ཅུས་ཀྱིས་འབྲེལ་ཡོད་སློབ་གྲྭས་མགྲོན་སྐྱེལ་སྤྱི་གཉེར་ཁང་ལ་འབྲེལ་བ་ཡག་པོ་བྱས་ཏེ།སློབ་མ་ཚོས་དུས་ཐོག་ཏུ་ཕྱིར་ཕ་ཡུལ་ལོག་པའི་འཛིན་བྱང་ཉོ་མི་ཐུབ་པར་སློབ་གྲྭའི་ཕྱི་རོལ་དང་མགྲོན་སྐྱེལ་ས་ཚུགས་སོགས་སུ་ལྷག་པའི་གནད་དོན་མི་འབྱུང་བ་བྱས་ཏེ།སློབ་མ་ཕྱིར་རང་ཡུལ་དུ་ལོག་པའི་བདེ་འཇགས་ལས་ཀ་ཡག་པོ་སྒྲུབ་དགོས།སློབ་མ་དག་དུས་རིམ་དང་ཁག་བགོས་ནས་ཕྱིར་ལོག་རྒྱུ་བཀོད་སྒྲིག་བྱས་ཏེ།བདེ་འཇགས་དང་གོ་རིམ་ལྡན་པའི་ངང་ཕ་ཡུལ་དུ་འབྱོར་བར་འགན་ལེན་བྱེད་དགོས་པའི་བླང་བྱ་བཏོན་ཡོདཅེས་ལྷ་ས་གྲོང་ཁྱེར་སློབ་གསོ་དང་ལུས་རྩལ་ཅུས་ཀྱི་འབྲེལ་ཡོད་འགན་ཁུར་མི་སྣས་དེ་ལྟར་ངོ་སྤྲོད་བྱས།